text: Rekord i Billund Lufthavn
  10 marts 2014 kl. 13.25
  Billund Lufthavn satte passagerrekord sidste år og fik et overskud på 24,2 mio.
  Lufthavnen fik en omsætning på 591,4 mio. kr., hvilket er 28,8 mio. mere end året før.
  - Med et passagertal på næsten 2.830.000 og et overskud før skat på 24,2 mio., har 2013 vist, at Billund Lufthavn er på ret kurs igen efter Cimber Sterlings konkurs i 2012. Det er dog samtidig vigtigt at nævne, at det for en række flyselskaber og charterarrangører har været et udfordrende år med uroligheder i Egypten, en solrig dansk sommer og de feriemæssige konsekvenser af forårets lærerkonflikt, siger lufthavnsdirektør Kjeld Zacho Jørgensen.
  Det er især udenrigsruterne, der har haft vækst i 2013.
  Med en stigning på 5,7 % nåede antallet af rejsende på udenrigsruterne op på 1.735.762; 93.030 flere end i 2012.
   
  Passagertallet nåede 2.829.507 - i 2012 var det 2.734.807. Godsmængderne var 63.420 tons - i 2012 var det 61.666 tons.Investeringerne beløb sig til 49,6 mio. - i 2012 var det 78,8 mio.Den samlede omsætning var 591,4 mio. - i 2012 var omsætningen 562,6.
  
  